થાઈલેન્ડની એક ગુફામાં 23 જૂનથી ફસાયેલી યુવા ફૂટબૉલ ટીમના 12 ખેલાડીઓ અને કોચને બહાર કાઢવા માટે અનૂકૂળ પરિસ્થિતિ બનતી નજરે પડી રહી છે અને આગામી 48-72 કલાક ઘણા મહત્વપૂર્ણ રહેનાર છે. રાહત મિશનના ચીફે શનિવારે જણાવ્યું કે, ફરીથી વરસાદ પડવાથી અને કાર્બન ડાયોક્સાઈડનું સ્તર વધવાથી આવનારા દિવસોમાં પૂરગ્રસ્ત ગુફામાંથી બાળકોને સરળતાથી બહાર કાઢી શકાશે. ચીફે આ વાત એવા સમયે જણાવી છે જ્યારે હવામાન વિભાગે દેશમાં શનિવારથી ભારે વરસાદની ચેતવણી આપી છે. આ તમામ વાતો વચ્ચે બાળકોને સુરક્ષિત બહાર કાઢવા માટે દુનિયાભરમાં પ્રાર્થના થઈ રહી છે.